62 ຄົນ ເສຍຊີວິດ ຍ້ອນອຸບັດຕິເຫດ ເຮືອບິນຕົກ ຢູ່ພາກໃຕ້ ຣັດເຊຍ
ເຈົ້າໜ້າທີ່ສືບສວນສອບສວນຣັດເຊຍ ກ່າວວ່າ​ ທິດສະດີສອງຢ່າງຂອງຕົນ ຄືເປັນຄວາມຜິດພາດຂອງມະນຸດ ຫລືບໍ່ກໍແມ່ນຄວາມລົ້ມແຫຼວທາງດ້ານເທັກນິກ.
ເຮືອບິນໂດຍສານລຳນຶ່ງ ທີ່ບິນໄປແຕ່ Dubai ໄດ້ປະສົບອຸບັດຕິ ເຫດຕົກໃນຂະນະທີ່ພະຍາຍາມລົງຈອດ ທີ່ເມືອງ Rostov-on- Don ໃນພາກໃຕ້ຂອງປະເທດຣັດເຊຍ ເຮັດໃຫ້ຜູ້ໂດຍສານແລະ ຈຸບິນທັງໝົດ 62 ຄົນເສຍຊີວິດ ເຈົ້າໜ້າທີ່ ກ່າວວ່າ ເຮືອບິນໂບອິ້ງ 737 ລຳນີ້ ແມ່ນຖ້ຽວບິນ FZ 981 ຂອງສາຍການບິນ FlyDubai ຊຶ່ງບັນທຸກ ຜູ້ໂດຍສານ 55 ຄົນພ້ອມດ້ວຍຈຸບິນ 7 ຄົນຢູ່ເທິງເຮືອບິນເວລາເກີດເຫດ ຄະນະ ກຳມະການສືບສວນສອບສວນ ຂອງຣັດເຊຍ ກ່າວວ່າ ທິດສະດີ ສອງຢ່າງ ຂອງຕົນກໍຄື ເປັນຄວາມຜິດພາດ ຂອງມະນຸດ ຫລືບໍ່ກໍ ຄວາມລົ້ມແຫລວທາງດ້ານເທັກນິກທີ່ພາໃຫ້ເກີດອຸບັດຕິເຫດໃນ ຄັ້ງນີ້ ອົງການຂ່າວ IRA Novosti ຂອງຣັດເຊຍລາຍງານວ່າ ພວກກູ້ໄພສຸກເສີນໄດ້ພົບເຫັນນຶ່ງ ໃນເຄື່ອງບັນທຶກສຽງ ສອງອັນ ຂອງເຮືອບິນລຳດັ່ງກ່າວ ແລະເວລານີ້ ກຳລັງຊອກຄົ້ນຫາ ອັນທີສອງຢູ່ ເຄື່ອງບັນທຶກສຽງອາດຊ່ອຍໃຫ້ຄວາມກະຈ່າງແຈ້ງວ່າແມ່ນຫຍັງໄດ້ເກີດຂຶ້ນ ກ່ອນທີ່ເຮືອບິນຈະຕົກ ປະທານາທິບໍດີຣັດເຊຍ ທ່ານ Vladimir Putin ກ່າວວ່າ ການໃຫ້ຄວາມຊ່ອຍເຫລືອ ແກ່ ພວກຍາດພີ່ນ້ອງຂອງຜູ້ເຄາະຮ້າຍ ແມ່ນບູລິມະສິດ ອີງຕາມໂຄສົກຂອງວັງເຄຣັມລິນ ສາຍການບິນ FlyDubai ທີ່ມີສຳນັກງານຕັ້ງຢູ່ດູບາຍ ແລະບໍລິສັດເຮືອບິນໂບອິ້ງ ຕ່າງກໍ ໄດ້ສະແດງຄວາມເສົ້າສະຫລົດໃຈຕໍ່ບັນດາຄອບຄົວຂອງພວກເຄາະຮ້າຍ ສາຍການບິນ FlyDubai ກ່າວວ່າ ຜູ້ໂດຍສານເຫຼົ່ານີ້ແມ່ນຮວມທັງແມ່ຍິງ 33 ຄົນ ຜູ້ຊາຍ 18 ຄົນ ແລະ ເດັກນ້ອຍ 4 ຄົນ ຫ້ອງການສື່ມວນຊົນຂອງດູບາຍກ່າວວ່າ ພວກເຄາະຮ້າຍແມ່ນຮວມທັງຊາວຣັດເຊຍ 44 ຄົນ ຊາວຢູເຄຣນ 8 ຄົນ ຊາວອິນເດຍ 2 ຄົນ ແລະອີກຄົນນຶ່ງ ແມ່ນມາຈາກ ອຸສເບັກກິສ ຖານ ລາຍງານຂ່າວກ່ອນໜ້ານີ້ແຈ້ງວ່າ ຜູ້ໂດຍສານທັງໝົດ ແມ່ນເປັນຄົນຣັດເຊຍ ຫົວໜ້າບໍລິຫານງານຂອງບໍລິສັດ FlyDubai ທ່ານ Ghaith Al Ghaith ກ່າວວ່າ ພະນັກ ງານຂອງສາຍການບິນແມ່ນມີຄວາມຕື່ນຕົກໃຈຢ່າງໃຫຍ່ແລະກ່າວຕື່ມວ່າທາງສາຍການ ບິນພວມເຮັດວຽກຮ່ວມກັບເຈົ້າໜ້າທີ່ເພື່ອລົງຄວາມເຫັນວ່າ ແມ່ນຫຍັງຄືສາເຫດທີ່ພາໃຫ້ ເຮືອບິນຕົກໃນຄັ້ງນີ້